नरवानर गण
यह नरवानरों में सबसे अधिक आद्य है और प्रमुखत: मैडागास्टर द्वीप में पाया जाता है। यह घने बालोंवाला, सामान्यत: छोटा, रात्रिचर तथा वृक्षवासी प्राणी है। इसके हाथ पैर मध्यमान से कुछ अधिक लंबे, कान नुकीले, बड़े और चलायमान तथा आँखे बहुत बड़ी होती हैं। इसका मुख अपेक्षाकृत लंबा और शृंगाल के समान थूथनवाला होता है। पूँछ लंबी, किंतु अपरिग्राही (nonprehensile), होती है। दाँत गणना में नरवानरों की लाक्षणिक संख्या के अनुसार ही होते हैं। इंद्री (Indri) नामक लीमर सबसे बड़ा है। इसकी लंबाई तीन फुट के लगभग होती है। अन्य निशाकपियों के नाम आई-आई (Aye-aye) तथा लोरिस (Loris) हैं, जिनमें थोड़े बहुत अंतर के साथ उपर्युक्त विशेषताएँ पाई जाती हैं।
ट्रम्पेटर हंस
ट्रम्पेटर हंस (Trumpeter swan), जिसका वैज्ञानिक नाम सिग्नस बुक्कीनेटर (Cygnus buccinator) है, उत्तर अमेरिका में मिलने वाली एक हंस की जाति है। या विश्व का सबसे बड़ा जलपक्षी है। पंख फैलाने पर उनकी अंत-से-अंत लम्बाई 185 से 250 सेमी (6 फुट 2 इंच से 8 फुट 2 इंच) होती है। जीववैज्ञानिक दृष्टि से यह यूरेशिया में मिलने वाले हूपर हंस से सम्बन्धित है। ट्रम्पेटर हंस का पहले शिकार करा जाता था और सन् 1933 तक इसके 70 से कम सदस्य बचे हुए ज्ञात रह गए थे। यह विलुप्ति की कागार पर माना जाने लगा था। फिर विमान से सर्वेक्षण करने पर कई हज़ार ट्रम्पेटर हंस अलास्का में मिले। संरक्षण नीतियों और इसे फिर से कई क्षेत्रों में स्थापित करने से सन् 2010 तक इसकी संख्या बढ़कर 46,000 से अधिक अनुमानित करी गई।